Пöжарысь видзчысян Коми Республикалöн службаса 8 отрядлöн Ношуль сиктса ПЧ-81 пöжарнöй часьт вуджас выль керкаö да содас сэнi уджалысь лыд.

Татшöм решение примитiс талун Коми Республикаса Юралысь Вячеслав Гайзер пöжарнöй часьтö волiгöн. Выльлаö вуджны лöсьöдчöны Коми Республикалöн государственносьт лунö – моз тöлысь 22 лунö.

Пöжарнöй часьт вуджас кык судтаа выль керкаö. Такöд тшöтш содас сылöн штатыс – 5 мортсянь 12-öдз. Тайö сетас позянлун паськыдджыка дöзьöритны районсö, ас кадö кутас воны нем виччысьтöм лоöмторъяс дырйи. Пöжарысь мездан постса уджалысьяс сiдзжö вермасны бурджыка видзöдны Сыктывкар-Киров федеральнöй трассалöн участок бöрся.